stanford-oval/wikipedia huggingface dataset:
M41 ווקר בולדוג

| --- | --- |

 מידע כללי
 סוג:  טנק קל
 מדינה מייצרת:  ארצות הברית ארצות הברית
 יצרן:  קאדילק 
 משתמשים עיקריים:  ארצות הברית
 שנת ייצור:  1951
 תקופת השימוש:  1953–הווה (כ־71 שנים) 
 דגם קודם:  M24 צ'אפי
 דגם עוקב:  M551 שרידן
 מערכה מרכזית:  מלחמת וייטנאם
 יחידות שיוצרו:  3,729 
 מידע טכני
 אורך:  5.8 מטר
 רוחב:  3.2 מטר
 גובה:  2.7 מטר (ללא מקלע הנ"מ)
 משקל:  23.5 טון
 מהירות:  72 קמ"ש בכביש
 טווח פעולה:  161 ק"מ
 מנוע:  מנוע בנזין, 500 כ"ס
 שריון:  31.75 מ"מ מרבי
 צוות:  4
 מערכות נשק
 חימוש עיקרי:  תותח בקוטר 76 מ"מ
 חימוש משני:  מקלע מקביל בראונינג בקוטר 7.62 מ"מ מקלע M2 בראונינג בקוטר 12.7 מ"מ
 
M41 ווקר בולדוג (על שמו של הגנרל האמריקני וולטון ווקר) הוא טנק קל אמריקאי שפיתוחו החל מעט לאחר סיומה של מלחמת העולם השנייה במטרה להחליף בשירות את טנק ה-M24 צ'אפי. ה-M41, שנכנס לייצור ב-1951, תוכנן כטנק יביל אוויר בעל כוח אש מספק כדי להתמודד עם שריון האויב, תפקיד שקודמו ה-M24 צ'אפי לא נועד למלא. לשם כך הוא צויד בתותח בקוטר 76 מ"מ בעל קנה ארוך, שיכל לירות תחמושת מתקדמת, ומערכת בקרת אש חדשה עם מד טווח קואינצידנטלי.
הווקר בולדוג היה נייד ביותר, בעל מהירות דרך גבוהה, ופשוט לתפעול; מנגד, הוא היה רועש ובעל צריכת דלק גבוהה. בסך הכל כ-5,500 יחידות נבנו מכל הדגמים השונים ממשפחת ה־M41. מחליפו של טנק זה בשירות הצבא האמריקני הוא טנק קל יביל אוויר- M551 שרידן.
ה-M41 יוצא למספר רב של מדינות, הבולטות ביניהן: ברזיל (300 יחידות), טאיוואן (675 יחידות), תאילנד (200 יחידות). טנק זה השתתף במלחמת האזרחים בלבנון בשנת 1975. כמו כן, שימש מרכב הטנק לבסיס של מספר כלי רק"ם, הנפוץ מביניהם הוא מערכת הנ"מ M42 דאסטר.
הערות שוליים

↑  מד טווח קואינצידנטלי, בעל שתי עיניות, פועל על פי עקרון דומה למצלמה. כאשר הדמויות הנראות בשתי העיניות מתלכדות ומושג מיקוד נמדד הטווח למטרה.
↑  Christopher F. Foss. Tank & Combat Vehicle Recognition Guide, Harper Collins Publishers, 2000. p.122
| רק"מ של ארצות הברית לאחר מלחמת העולם השנייה |
| --- | --- | --- |
| טנקים קלים | M24 צ'אפי • M41 ווקר בולדוג • T92 ‏ • M551 שרידן • M8 |  |
| טנקים בינוניים | M4 שרמן • M26 פרשינג • M46 פטון • M47 פטון • M48 פטון • T95 |  |
| טנקים כבדים | M103 |  |
| טנקי מערכה | M60 פטון • M1 אברהמס |  |
| נגמ"שים | M75 ‏  • M59 ‏ • M-113 • ‏ AAV-7A1 • ‏ סטרייקר |  |
| נגמ"שי לחימה | בראדלי M2 • ‏ בראדלי M3 |  |
| תותחים מתנייעים | M56 סקורפיון ‏ • M50 אונטוס ‏ • M55 הוביצר • תותח מתנייע M-107 ‏ • M-108 הוביצר ‏ • תותח מתנייע M-109 ‏ • תותח מתנייע M-110 ‏ • M1128 ‏ • |  |
| רק"מ נ"מ | M42 דאסטר ‏ • M163 VADS ‏ • M247 סרג'נט יורק ‏ • ‏M6 "ליינבקר" ‏ • MIM-72 צ'פרל |  |
| כלים הנדסיים | טנק גישור M60AVLB ‏ • M9 ACE ‏ • דחפור קטרפילר די-7 • גריזלי • M1A1 Assault Breacher Vehicle‏ • טנק גישור M104 וולברין • דחפור משוריין קטרפילר די-9 |  |
| --- | --- |
בקרת זהויות :  NLI: 987007530276405171  LCCN: sh92004027 
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
Easy Love (שיר של לאוב)

"Easy Love" הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-6 באוקטובר 2017, ונכלל באלבום האוסף של לאוב, I Met You When I Was 18 (The Playlist).‏
נכון לדצמבר 2021, השיר הושמע למעלה מ-90 מיליון פעמים בספוטיפיי.
וידאו קליפ

הווידאו קליפ של השיר הועלה בערוץ היוטיוב של לאוב ב-6 באוקטובר 2017. נכון לדצמבר 2021, הווידאו קליפ נצפה למעלה מ-19 מיליון פעמים.
ביקורת

מייק ואס, מ-Idolator, נתן ביקורת חיובית לשיר ואמר כי השיר הוא "בופ גלי על הטירוף הזמני הידוע גם בשם אהבה".
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ניו זילנד | המצעד הניו זילנדי הרשמי | 5 |  |
|  שוודיה | סוורייטופליסטן | 12 |  |
הערות שוליים

↑  "エド・シーランの来日公演の前座を務めるラウヴ、ニュー・シングル"Easy Love"を本日リリース". NME Japan (ביפנית). 6 באוקטובר 2017. ארכיון מ-2018-11-16. נבדק ב-2021-12-31. {{cite web}}:  (עזרה)
↑  Claudia (12 באוקטובר 2017). "BRAVO exklusiv: Musiker Lauv über seinen peinlichsten Moment ever!". Bravo (בגרמנית). ארכיון מ-2018-07-17. נבדק ב-2021-12-31. {{cite web}}:  (עזרה)
↑  Easy Love, 2018-05-31, ארכיון מ-2021-09-03, נבדק ב-2021-12-31
↑  Lauv - Easy Love [Official Video], ארכיון מ-2021-05-07, נבדק ב-2021-12-31
↑  Mike Wass (6 באוקטובר 2017). "The Drop: Your Guide To New Music Friday Featuring LAUV & Nicole Millar". Idolator. ארכיון מ-2021-12-31. נבדק ב-2021-12-31. {{cite web}}:  (עזרה)
| לאוב |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | How I'm Feeling • All 4 Nothing |  |
| אלבומי אוסף | I Met You When I Was 18 (The Playlist) |  |
| מיני-אלבומים | Without You |  |
| סינגלים | "I Like Me Better" • "Easy Love" • "There's No Way" • "I'm So Tired..." • "Drugs & the Internet" • "Sad Forever" • "Fuck, I'm Lonely" • "Feelings" • "Mean It" • "Modern Loneliness" • "Steal the Show" |  |
| השתתפות בסינגלים | "A Different Way" • "Make It Right" • "Slow Grenade" • "Kings & Queens, Pt. 2" |  |
| --- | --- |
בקרת זהויות :  MusicBrainz work: 1c156bda-6508-47ca-9a8e-ebab85a3770a
Easy (שיר של קמילה קביו)

Easy (באנגלית: קל) הוא שיר של הזמרת הקובנית-אמריקאית קמילה קביו מתוך אלבום האולפן השני שלה, Romance. הוא יצא כסינגל הרביעי מהאלבום ב-11 באוקטובר 2019. קביו כתבה את השיר יחד עם ג'סטין טרנטר והמפיקים שלו ג'ון היל, לואי בל, פרנק דוקס, קרטר לנג ווסטן וויס. השיר נכנס למצעדים השבועיים בכמה מדינות, כולל אוסטרליה, קנדה, בריטניה, סלובקיה ואירלנד. אף על פי שהוא לא נכנס למצעד בילבורד הוט 100 האמריקני, הוא הופיע לראשונה במקום העשירי במצעד השירים מתחת להוט 100.
רקע וכתיבה

קביו הודיעה על יציאתו לאור של השיר ב-9 באוקטובר 2019, דרך חשבונות המדיה החברתית שלה.
השיר נכתב על ידי קביו, ג'סטין טרנטר, ג'ון היל, אדם פייני, לואי בל, קרטר לאנג ווסטן וויס. הוא באורך שלוש דקות ושש עשרה שניות. יו מקינטייר מעיתון פורבס אפיין את השיר כשיר פופ.
לאורך כל השיר ניתן לשמוע את קביו המתייחסת לחוסר הביטחון והדברים הרבים שהיא לא אוהבת בעצמה, כמו חשיבה יתר על המידה עד כדי הריסה, "השיניים העקומות" שלה וסימני המתיחה בירכיים. השיר מספר כיצד בן זוגה עזר לה לאהוב את עצמה ולמצוא אהבה אמיתית לראשונה.
הופעות חיות

קביו ביצעה את השיר בשידור חי לראשונה בסאטרדיי נייט לייב ב-12 באוקטובר 2019. היא גם ביצעה את השיר עם סינגלים אחרים מהאלבום באירוע של Apple Music בנובמבר 2019. ב-8 בדצמבר, קביו ביצע את השיר בתוכנית האירוח של מיכאל מקינטייר.
מצעדים

|   ‏‏‏  מצעדים שבועיים (2019)> מדינה |   ‏‏‏  מצעדים שבועיים (2019)> מצעד |   ‏‏‏  מצעדים שבועיים (2019)> מיקום שיא |   ‏‏‏  מצעדים שבועיים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 76 |  |
|  אירלנד | מצעד הסינגלים האירי | 67 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 10 |  |
|  ארצות הברית | מצעד השירים הדיגיטליים | 10 |  |
|  הממלכה המאוחדת | מצעד הסינגלים הבריטי | 86 |  |
|  יוון | IFPI Greece | 63 |  |
|  ליטא | AGATA | 46 |  |
|  ניו זילנד | המצעד הניו זילנדי הרשמי | 8 |  |
|  סלובקיה | ČNS IFPI | 93 |  |
|  סקוטלנד | מצעד הסינגלים הסקוטי | 58 |  |
|  קנדה | קנדה הוט 100 | 82 |  |
|  שוודיה | סוורייטופליסטן | 11 |  |
הערות שוליים

↑  קמילה קביו, ג'סטין טרנטר, ג'ון היל, אדם פיני, לואי בל, קרטר לנג וווסטן וויס
↑  פרנק דוקס, לואי בל, קרטר לנג, ווסטן וויס וג'ון היל
↑  "Camila Cabello drops new single "Easy"". The Fader. 11 באוקטובר 2019. נבדק ב-14 בנובמבר 2019. {{cite web}}:  (עזרה)
↑  "Camila Cabello Announces Sophomore Album 'Romance,' North American Tour". Rolling Stone. 13 בנובמבר 2019. נבדק ב-14 בנובמבר 2019. {{cite web}}:  (עזרה)
↑  "Camila Cabello Teases Her Latest New Music Friday Release". Billboard. נבדק ב-2019-10-10.
↑  "Camila Cabello: Easy – Music on Google Play". Google Play. נבדק ב-14 בנובמבר 2019. {{cite web}}:  (עזרה)
↑  Camila Cabello – “Easy”, Stereogum, ‏2019-10-11
↑  camila on Instagram: “#easy is out now 🌹🌹🌹🌹 I wrote this song about the kind of love that makes you love yourself more , I think before you open up to someone…”, Instagram (באנגלית)
↑  "Watch Camila Cabello Perform "Cry for Me" and "Easy" on SNL". Pitchfork (באנגלית). נבדק ב-2019-10-13.
↑  Music, Apple (2019-11-29). ".@Camila_Cabello performs some of her biggest hits for an intimate audience. Watch Camila Cabello Live: New Music Daily Presents now". @AppleMusic (באנגלית). נבדק ב-2019-12-08.
↑  @Camila Cabello performs Easy - Michael McIntyre's Big Show | BBC (באנגלית), נבדק ב-2019-12-09
↑  "@Camila Cabello performs Easy". SkyStatement (באנגלית אמריקאית). 2019-12-09. נבדק ב-2019-12-09.
| קמילה קביו |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Camila • Romance • Familia • C,XOXO |  |
| סינגלים | "I Know What You Did Last Summer" • "Bad Things" • "Crying in the Club" • "Havana" • "Never Be the Same" • "Sangria Wine" • "Consequences" • "Mi Persona Favorita" • "Señorita‎" • "Liar" • "Shameless" • "Cry for Me" • "Easy" • "Living Proof" • "My Oh My" • "First Man" • "Don't Go Yet" • "Oh Na Na" • "Bam Bam" • "Psychofreak" • "Hasta los Dientes" • "Mon amour" • "Ku Lo Sa (Remix)" • "I Luv It" • "He Knows" |  |
| השתתפות בסינגלים | "Love Incredible" • "Hey Ma" • "Know No Better" • "Almost Like Praying" • "Beautiful" • "Find U Again" • "South of the Border" • "It Takes Two" |  |
| סינגלים שיווקיים | "I Have Questions" • "OMG" • "Real Friends" • "Million to One" |  |
| שירים אחרים | "All These Years" • "She Loves Control" • "Inside Out" • "Something's Gotta Give" • "In the Dark" • "Into It" |  |
| סיבובי הופעות | Never Be the Same Tour |  |
| ערכים קשורים | פיפת' הרמוני |  |
| --- | --- |
בקרת זהויות :  MusicBrainz release group: 73158659-0f03-4601-8d33-306ab4ffefb2  MusicBrainz work: 5367012b-a0b5-4e19-a7b8-5e27c4986ab0
Jeg rev et blad ud af min dagbog

"Jeg rev et blad ud af min dagbog" (בעברית: "תלשתי דף מהיומן שלי") הוא שיר שבוצע על ידי הזמרת הדנית ראקל ראסטני. השיר ייצג את דנמרק באירוויזיון 1958. השיר נכתב והולחן על ידי סוון אולריק והארי ג'נסן.
רקע

בדומה לשירי התקופה, השיר בוצע בסגנון שאנסון. במרכז מילות השיר עומדת ראסטני אשר מתנצלת בפני בכיר ליבה על המילים שאמרה לו במהלך ויכוח ביניהם.
באירוויזיון

ב-12 במרץ 1958, השיר בוצע על ידי ראסטני באירוויזיון. השיר הושר שישי בסדר ההופעות, לפני בלגיה ואחרי שוודיה. השיר זכה במקום השמיני עם שלוש נקודות.
ראו גם

דנמרק באירוויזיון
הערות שוליים

↑  Eurovision Song Contest 1958
↑  Eurovision 1958 Results: Voting & Points
Return To The Sauce

Return to the Sauce (בעברית: בחזרה לרוטב) הוא האלבום העשירי של הרכב המוזיקה האלקטרונית הישראלי אינפקטד מאשרום.
האלבום יצא ב-27 בינואר 2017, תחת חברת התקליטים HOMmega Productions והוא אלבום מוזיקה אלקטרונית בסגנונות: טראנס, דאנס, טראנס פסיכדלי
אלבום זה הוא אלבום החוזר לקווים המנחים של המוזיקה באלבומים הראשונים שההרכב הוציא.
הרצועות: "Liquid Smoke" ו-"Nutmeg" באלבום הוצאו כסינגלים וכחלק ממיני אלבומים, בשנים שקדמו לשנת יציאת האלבום.
הרצועות באלבום

| מס' | שם | משך |
| --- | --- | --- |
| 1. | Flamingo  | 8:44 |
| 2. | Manipulator  | 6:33 |
| 3. | Return to the Sauce  | 7:46 |
| 4. | Groove Attack  | 6:48 |
| 5. | Gravity Waves (Infected Mushroom 2017 Remix)  | 8:36 |
| 6. | Demons of Pain (Remix)  | 7:48 |
| 7. | Milosh  | 10:49 |
| 8. | Nutmeg  | 7:36 |
| 9. | Liquid Smoke  | 6:39 |
| 10. | Return to the Sauce (Continuous Mix (קטע בונוס לקונים את האלבום מחנות אייטונס)   | 48:04 |
| משך כולל: | משך כולל: | 119:23 |
EMI

| --- | --- |
לוגו EMI

 נתונים כלליים
 סוג:  חברת-בת של יוניברסל מיוזיק גרופ וסוני מיוזיק אנטרטיינמנט
 תקופת הפעילות:  מרץ, 1931 – 2012 (כחברה פרטית עצמאית)
 חברת אם:  יוניברסל מיוזיק גרופ; סוני מיוזיק אנטרטיינמנט
 חברות בנות:  Toshiba EMI Ltd.  EMI Pathé Marconi S.A.  Poko Rekords  Chrysalis Records Ltd.  EMI מיוזיק יפן  קארל לינדסטרום  EMI רקורדס  Norske Gram 
 מיקום המטה:  לונדון 
 משרד ראשי:  לונדון
 ענפי תעשייה:  תעשיית המוזיקה, התעשייה הפונוגרפית, אלקטרוניקה ביתית, תעשיית התקשורת 
 הכנסות:  1.46 מיליארד ליש"ט (2008)
 רווח:  258 מיליון ליש"ט (2008)
 עובדים:  5,500
  
 www.emi.com  www.emigroup.com
 
EMI הייתה קבוצת חברות בריטית להוצאה לאור של מוזיקה אשר איגדה מספר חברות תקליטים (בהן בלו נוט, קפיטול רקורדס, HMV, וירג'ין רקורדס, EMI Classics ,EMI Music Publishing ועוד). מאז 2012 היא חברת-בת של יוניברסל מיוזיק גרופ, הממשיכה להפעיל חלק ממנה כמותג נפרד, בעוד חלק אחר נמכר לחברת סוני מיוזיק אנטרטיינמנט. עם קטלוג של למעלה ממיליון כותרים, הכנסה של 1.46 מיליארד ליש"ט ורווחים של 258 מיליון ליש"ט ב-2008 הייתה אחת מחברות התקליטים הגדולות בעולם. בקרב אמניה נמנו הביטלס, קולדפליי, דייוויד בואי, פט שופ בויז, פינק פלויד, האבנים המתגלגלות, קליף ריצ'רד ועוד. אולפני אבי רוד בלונדון שייכים לחברה. לחברה היו מעבדות אלקטרוניקה מהמשוכללות בבריטניה ולפיכך פותחו ונבנו בהן מכשירים אלקטרוניים חדשניים כגון המחשב הטרנזיסטורי הראשון בבריטניה ומכשיר הטומוגרף הממוחשב (CT).
היסטוריה

החברה נוסדה בלונדון במרץ 1931 בשם Electric and musical Industries Ltd - כלי נגינה וכלים חשמליים בע"מ כאיחוד בין חברת קולומביה גרפופון הבריטית וחברת גרמופון הבריטית, השלוחה הבריטית של "ברלינר גרמופון" האמריקאית. בנובמבר אותה שנה הקימה החברה את אולפני EMI, בשנת 1970 שונה שם האולפנים רשמית לשם השגור "אולפני אבי רוד".
בעת מלחמת העולם השנייה פיתחו במעבדות החברה ציוד אלקטרוני כמתקני מכ"ם וטכנולוגיה לטילים מונחים כמו כן סיפקו מעבדות EMI את משדר הטלוויזיה הראשון של ה-BBC. ב-1958 נבנה במעבדות EMI המחשב הטרנזיסטורי הראשון בבריטניה - EMIDEC 1100 - על ידי גודפרי נ. האונספילד, מי שזכה לימים בפרס נובל לפיזיולוגיה או לרפואה בשנת 1979 על פיתוח הטומוגרף הממוחשב. בשנת 1957 רכשה EMI את חברת התקליטים האמריקאית "קפיטול רקורדס" והשיגה בכך אפשרות להפצת מוזיקה בריטית בארצות הברית. המחקר והפיתוח הטכנולוגי החדשני מומן על ידי הרווחים העצומים של אמני "הפלישה הבריטית" (הביטלס, האבנים המתגלגלות, פינק פלויד ועוד שכבשו את מצעדי הפזמונים בארצות הברית).
ב-1979 קיבלה EMI את הזיכיון להפצת אמני יונייטד ארטיסטס בבריטניה. ב-1980 התמזגה עם חברת האלקטרוניקה Thorn Electrical Industries ויצרה את חברת Thorn EMI. ב-1989 רכשה את חברת התקליטים SBK (בה היו חתומים אמנים כבלר, ונילה אייס, בוי ג'ורג' ואחרים). ב-1990 רכשה את מחלקת המוזיקה של וירג'ין.
ב-2012 התפרקה EMI, כאשר נקנתה על ידי חברת התקליטים יוניברסל מיוזיק גרופ (שלאחר מכן מכרה חלק מ-EMI לחברות אחרות, כגון וורנר מיוזיק גרופ) וע"י חברת פרסום המוזיקה סוני מיוזיק אנטרטיינמנט.
EMI Classics

מהקמתה ועד 1964 ניהל את המחלקה הקלאסית של EMI המפיק המוזיקלי הנודע וולטר לג, שהחתים עבורה מנצחים מובילים כתומאס ביצ'ם וג'ון ברבירולי ולאחר מלחמת העולם השנייה יצא ל"ציד" בעיר וינה הכבושה וגייס עבור EMI אמנים כהרברט פון קאראיין, וילהלם פורטוונגלר, אירמגרד זיפריד, אליזבת שוורצקופף, אוטו קלמפרר, מריה קאלאס ורבים אחרים. עוד לפני המלחמה פיתח את שיטת שיווק התקליטים למנויים. מנויים נרשמו מראש לרכישת סדרה של תקליטים קלאסיים, שיצאו במהלך השנה ונשלחו למנויים ששילמו עבורם מראש. הדבר נתן ל-EMI גב כלכלי להפקת סדרות ארוכות-טווח כגון הקלטת כל שיריו של הוגו וולף, הקלטת מכלול הסונטות לפסנתר מאת בטהובן בביצועו של ארתור שנאבל והקלטה מלאה של חליל הקסם מאת מוצארט בניצוח של סר תומאס ביצ'ם, שנערכה בברלין ב-1937. עם שקיעת מכירות המחלקה הקלאסית, ב-1964, התפטר לג מ-EMI.
ב-1990 איחדה EMI את קבוצות חברות ההקלטה הקלאסיות שהיו לה במדינות ברחבי העולם לחברה מרכזית אחת שתעסוק במוזיקה קלאסית בלבד. צעד זה נועד לקצץ בהוצאות ההפקה של עטיפות שונות לכל מדינה. כן אוחדו הקטלוגים של HMV ושל Virgin תחת המותג.
בקטלוג אמני המותג נמנו, נוסף על תזמורת פילהרמוניה, שהוקמה על ידי לג כתזמורת הבית של המותג, תזמורת האקדמיה של סנט מרטין בשדות, התזמורת הפילהרמונית של ברלין, התזמורת הקאמרית האנגלית, התזמורת הפילהרמונית של לונדון, התזמורת הסימפונית של לונדון, דניאל בארנבוים, מרתה ארחריץ', אנדרה פרווין, נייג'ל קנדי, יהודי מנוחין, יצחק פרלמן, אן-סופי מוטר ורבים אחרים.
לקריאה נוספת

Peter Martland, EMI: Since record Began: The roofridge 100 Years. London, asking Ford, 1997
הערות שוליים

↑  פרופיל חברה ל-2008, EMI
| --- | --- |
בקרת זהויות :  NLI: 987007438152805171  BnF: cb121717456 (data)  GND: 271278-7  ISNI: 0000 0001 0093 264X  LCCN: no97009953  MusicBrainz: a8f3eb19-05db-4895-b1d2-7ec911022a5e  SUDOC: 033475911  VIAF: 153494571   WorldCat (עם VIAF): 153494571
Network File System

.
מערכת קבצים ברשת (Network File System או בקיצור NFS) הוא פרוטוקול המאפשר למחשב לגשת לקבצים המאוחסנים על מחשב אחר המחובר לרשת כאילו היו מאוחסנים על כונניו המקומיים. הפרוטוקול פותח במקור על ידי חברת סאן מיקרוסיסטמס בשנת 1984 והוגדר במסמכי RFC מספר: RFC 1094, RFC 1813, RFC 3010, ו-RFC 3050.
היתרון הגדול בפרוטוקול הוא שרוב מערכות המחשוב כבר מחוברות בתשתית תקשורת TCP. ולכן החיבור שלהן לשרתי נתונים התומכים בפרוטוקול פשוט ואינו מצריך תשתית תקשורתית נוספת. גם במקרים שבהם נדרשת תשתית נוספת הרי שהיא מאותה סוג של תשתית התקשרות הקיימת ולא מסוגים אחרים כגון סיבים אופטיים או SCSI.
גרסאות 2 ו־3 של הפרוטוקול עשו שימוש ב־UDP (גרסה 3 תומכת גם ב־TCP) ונועדו לשמר את הפרוטוקול חסר מצב, בעזרת ניהול נעילות (לדוגמה) אשר יושמו מחוץ לליבת הפרוטוקול. גרסה 4 כוללת שיפורי ביצועים ומציגה פרוטוקול בעל-מצב.
NFS מקושר לרוב למערכות UNIX, למרות היותו ניתן לשימוש על-גבי כל מערכת הפעלה כגון Mac OS של מחשבי מקינטוש וחלונות של מיקרוסופט. גם התקני NAS כמו NetApp filer ו־Celerra של EMC תומכים בפרוטוקול זה.
המונח "מערכת קבצים ברשת" משמש בנוסף כמונח כללי — ראו מערכת קבצים לדוגמאות נוספות.
גרסאות ופרוטוקולים קשורים > גרסה 1

פרטי הביצוע הוגדרו ב־RFC 1094 אולם סאן השתמשה בגרסה זו רק עבור ניסויים בתוך החברה. במהלך הפיתוח של הגרסה צוות הפיתוח הוסיף שינויים מהותיים ולכן הוחלט לשחרר את הגרסה החדשה כגרסה 2, על מנת שתאימות בין גרסאות, תיאום לגרסה נמוכה יותר בהתאם לגרסה שבשימוש הצד השני ו־RPC בין גרסאות יוכלו להיבדק.
גרסאות ופרוטוקולים קשורים > גרסה 2

גרסה 2 של הפרוטוקול (שהוגדרה ב־RFC 1094, במרץ 1989), השתמשה במקור רק ב־UDP. העיצוב שלה נועד לשמור על הפרוטוקול כחסר מצב, כאשר נעילות (למשל) יושמו מחוץ לליבת הפרוטוקול. האנשים שהיו מעורבים ביצירת גרסה 2 כללו את ראסטי זנדברג, בוב ליון, ביל ג'וי, וסטיב קליימן.
גרסאות ופרוטוקולים קשורים > גרסה 3

גרסה 3 (הוגדרה ב־RFC 1813, ביוני 1995) הוסיפה:
תמיכה בקבצים הגדולים מ־2 ג'גה בייט ובמיקומים בתוכם
תמיכה בכתיבה א-סינכרונית על מנת לשפר את ביצועי הכתיבה
הוספת החזרת תכונות הקובץ בתגובות רבות, כדי למנוע את הצורך בגישה נוספת לשרת
תמיכה בקריאת READDIRPLUS, כדי לקבל מצביע לתכונות הקבצים יחד עם שמותיהם בעת סריקת ספרייה
שיפורים נוספים שונים
בזמן השחרור של גרסה 3 החלה גוברת תמיכת הספקים בשימוש בפרוטוקול מעל TCP. בעוד כמה יצרנים כבר הוסיפו לגרסה 2 תמיכה בפרוטוקול מעל TCP, הרי סאן הוסיפה תמיכה עבור TCP באותו זמן שזאת התווספה בגרסה 3. יתרונה של התמיכה ב־TCP היא בכך שהמימוש של הפרוטוקול ברשתות WAN הוא יותר פשוט מאשר באמצעות UDP.
גרסאות ופרוטוקולים קשורים > גרסה 4

גרסה 4 (RFC 3010, בדצמבר 2000; תוקן ב־RFC 3530, באפריל 2003), הושפעה מפרוטוקולי AFS ו־CIFS וכוללת שיפורי ביצועים, חיוב אבטחה חזקה וכן פרוטוקול בעל מצב. גרסה 4 היא הגרסה הראשונה שפותחה על ידי IETF אחרי שסאן העבירה לידיו את הפיתוח של פרוטוקולי NFS.
הגרסה המשנית 1 (4.1) אושרה על ידי IESG אבל לא אושרה סופית (נכון לאוקטובר 2009) ולא קיבלה מספר RFC עדיין (המפרט החדש, ב־612 עמודים, הוא הארוך ביותר בין תקני IETF) מלבד תיקוני באגים, מטרת המפרט היא לספק תמיכה להרחבת לחלוקת מערכת קבצים בין מספר שרתים וזאת על ידי פרוטוקול pNFS.
גרסאות ופרוטוקולים קשורים > הרחבות אחרות

WebNFS היא הרחבה של גרסאות 2–3 של פרוטוקול NFS המאפשרת לשלב את התמיכה בפרוטוקול בקלות רבה יותר לתוך דפדפני האינטרנט ולאפשר שימוש בו גם דרך חומות אש.
פרוטוקולים נוספים שהפכו מזוהים עם NFS הם:
NLM - ניהול נעילת ברשת, פרוטוקול המאפשר סימון טווח נעול בקובץ (נוסף כדי לתמוך בנעילת קבצים עבור ה־API של UNIX System V).
RQUOTAD - פרוטוקול דיווח מכסת מקום מרחוק (על מנת לאפשר למשתמשים להציג את מכסות אחסון הנתונים שלהם בשרתי NFS).
פלטפורמות

השימוש הנפוץ ביותר ב־NFS הוא עם מערכות Unix אולם גם סביבות אחרות כגון Mac OS, OpenVMS, חלונות, NetWare, ו־AS/400 יכולות להשתמש גם הן בפרוטוקול. פרוטוקולים אלטרנטיביים לגישה מרחוק כוללים את SMB (הידוע גם בשם CIFS)‏, AFP (אנ'), NCP, ואת מערכת הקבצים של OS/400 ‏(QFileSvr.400). הן SMB והן נפוצות יותר מ־NFS על חלונות; AFP נפוץ יותר מאשר NFS על מערכות מקינטוש; ו־QFileSvr.400 נמצא בדרך כלל במערכות AS/400.
מימוש טיפוסי

בתרחיש שבו מכונת Unix אחת (הלקוח) דורשת גישה לנתונים המאוחסנים במחשב אחר (שרת ה־NFS):
השרת מיישם תהליכי שרת NFS (רץ בברירת מחדל כ־nfsd) כדי להפוך את הנתונים שלה זמינים ללקוחות באופן כללי
מפעיל השרת קובע את שמות הספריות המיוצאות ואת הפרמטרים שלהם (בדרך כלל באמצעות הפקודה exportfs המשנה את קובץ התצורה /etc/exports)
אחראי האבטחה של השרת מקנפג את השרת כך שיוכל לזהות ולאשר את זהות לקוחות
תצורת הרשת של השרת נקבעת כך שהלקוחות הרצויים יכלו לתקשר עם השרת גם דרך חומות אש, אם קיימות
הלקוח ניגש לנתונים המיוצאים, בדרך כלל על ידי ביצוע פקודת mount. הלקוח שואל את השרת באמצעות rpcbind באיזו יציאה תהליך ה־NFS משתמש, הלקוח מתחבר לתהליך nfsd שמעביר את הבקשה לתהליך mountd.
אם הכל הולך כשורה, ניתן במחשב הלקוח להשתמש במערכת הקבצים על פי הפרמטרים שנקבעו בייצוא
ניתן לבצע אוטומציה של התהליך - באמצעות /etc/fstab או באמצעות תכונות automount.
M40

ערך זה עוסק בכוכב כפול. אם התכוונתם לרובה צלפים, ראו .
| --- | --- |

 נתוני תצפית
 קבוצת כוכבים:  הדובה הגדולה
 שמות נוספים:  וינקה 4, WNC 4
 בהירות נראית:  8.4 
 עלייה ישרה:  12ʰ 22ᵐ 12.5ˢ מילי-שניות קשת בשנה
 נטייה:  ‏59″ ‏4′ ‏58°‏+ מילי-שניות קשת בשנה
 מאפיינים פיזיים
 מרחק:  510  שנות אור 156.36  פארסק
 מערכת
 כוכבים נלווים:  M40 A / B
 
|  נתוני תצפית |
| --- | --- |
 סוג:  כוכב הסדרה הראשית - צהוב
 בהירות נראית:  9.65
 סיווג ספקטרלי:  G0
 מאפיינים פיזיים
 בהירות מוחלטת:  3.68
 מרחק:  455  שנות אור 139.5  פארסק
 מסה:  1.1 מסות שמש
 עוצמת הארה:  פי 3 מהשמש
 טמפרטורה:  6,000 K
|  נתוני תצפית |
| --- | --- |
 סוג:  כוכב הסדרה הראשית לבן-צהבהב
 בהירות נראית:  10.1
 סיווג ספקטרלי:  F8
 מאפיינים פיזיים
 בהירות מוחלטת:  4.13
 מרחק:  455  שנות אור 139.5  פארסק
 מסה:  1.2 מסות שמש
 עוצמת הארה:  פי 2 מהשמש
 טמפרטורה:  6,200 K
M40 או וינקה 4 (Winnecke 4 או WNC 4) הוא כוכב כפול עמום בקבוצת הכוכבים הדובה הגדולה ואחד משני העצמים היחידים בקטלוג מסיה שאינם ערפילית, צביר כוכבים או גלקסיה (השני הוא M73).
היסטוריה

שארל מסיה צפה ב-M40 ב-24 באוקטובר 1764, כאשר לפי רישומיו, חיפש ערפילית שדווחה על ידי האסטרונום יוהנס האבליוס מעל הזנב של הדובה הגדולה. כשלא עלה בידו למצוא באזור ערפילית, הניח שהכוכב הכפול שמצא, דווח בטעות כערפילית וכלל אותו בקטלוג. מסיה תיאר את זוג הכוכבים כבעלי בהירות נראית דומה וכקרובים מאוד זה לזה, עד כדי קושי להפריד ביניהם באמצעות הציוד שבו השתמש. כיום משערים שהאבליוס התכוון בכלל לזוג הכוכבים הקרובים 74 ו-75 בדובה הגדולה, שבהירותם גדולה בהרבה.
בשנת 1863 הוסיף האסטרונום הגרמני פרידריך אוגוסט תאודור וינקה את הכוכב הכפול כ-WNC 4 לקטלוג של כוכבים כפולים שאותו ערך, זאת מבלי לדעת על הכללתו בקטלוג מסיה. וינקה ציין שבהירויותיהם של הכוכבים הן 9.0 ו-9.3, שהמרחק הזוויתי ביניהם הוא כ-49 שניות קשת ושהקו המחבר ביניהם הוא בזווית של כ-88 מעלות. רק בשנת 1965 גילה האסטרונום החובב ג'ון מאלאס את הזהות בין M40 ו-WNC 4, על ידי השוואת מיקומם ותאורם בשני הקטלוגים.
תכונות

ככל הנראה לא מדובר במערכת כוכבים אלא בשני כוכבים בלתי קשורים שרק במקרה נמצאים על אותו קו ראייה מכדור הארץ. כיום המרחק הזוויתי ביניהם גדל לכ-53 שניות קשת והקו המחבר ביניהם הוא בזווית של כ-77 מעלות, מה שמחזק את ההערכה שאין קשר בין הכוכבים. על פי מדידת היסט נראה שהמרחק לכוכב הבהיר מבין השניים, M40 A הוא כ-510 שנות אור ובמקרה כזה הוא ככל הנראה כוכב הסדרה הראשית מסוג ספקטרלי G0, מעט יותר חם ומסיבי מהשמש ובעל הארה של בערך פי 3 ממנה.
המרחק לכוכב העמום יותר, M40 B, אינו ידוע בוודאות, אך אם מדובר גם כן בכוכב הסדרה הראשית, אז מסתו, טמפרטורת פני השטח שלו הארתו צריכים להיות גדולים עוד יותר בהתאם לסיווגו הספקטרלי כ-F8, כך שמרחקו גדול עוד יותר.
Kala

Kala הוא אלבום האולפן השני של הראפרית הבריטית M.I.A.‎. האלבום יצא לאור ב-8 באוגוסט 2007 דרך חברת התקליטים אקס-אל רקורדינגס. לאחר האלבום הקודם של הראפרית, Arular, שנקרא על שם אביה, אלבום זה נקרא על שם אימה.
רשימת השמעה

| מס' | שם | משך |
| --- | --- | --- |
| 1. | Bamboo Banga  | 4:58 |
| 2. | BirdFlu  | 3:24 |
| 3. | Boyz  | 3:27 |
| 4. | Jimmy  | 3:29 |
| 5. | Hussel (בהשתתפות Afrikan Boy)   | 4:25 |
| 6. | Mango Pickle Down River  | 3:53 |
| 7. | 20 Dollar  | 4:34 |
| 8. | World Town  | 3:53 |
| 9. | The Turn  | 3:52 |
| 10. | XR2  | 4:20 |
| 11. | Paper Planes  | 3:25 |
| 12. | Come Around (בהשתתפות Timbaland)   | 3:54 |
| משך כולל: | משך כולל: | 47:34 |
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 74 |
|  אוסטרליה | מצעד האלבומים האוסטרלי | 46 |
|  ארצות הברית | בילבורד 200 | 18 |
|  הממלכה המאוחדת | מצעד האלבומים הבריטי | 39 |
|  נורווגיה | VG-lista | 22 |
|  שוודיה | סוורייטופליסטן | 18 |
|  שווייץ | המצעד השווייצרי | 74 |